Wadowice
Wadowice on linn Poolas Väike-Poola vojevoodkonnas, Wadowice maakonna ja Wadowice valla halduskeskus. Wadowice asub Krakówi kesklinnast umbes 38 km lääneedelas Skawa jõe ääres. Piirkonda on ürikutes esmamainitud 1325. aastal ja linna 1327. aastal. 1430. aastal hävis Wadowice tulekahjus. Ülesehitamise käigus sai Wadowice Chełmi linnaõigused. 1802. aastal sai Wadowice vabalinnaks. Wadowices on sündinud paavst Johannes Paulus II (Karol Wojtyla, 1920–2005).